Մեկուկես տասնյակ փոքրածավալ, բայց զարմանալիորեն տարողունակ կինոկերպարներով մինչ նախապատրաստվում էր շռնդալից վերելքը դեպի համաշխարհային կինոաշխարհ՝ մայր բեմում գունեղանում էին կանանց տարատեսակ նկարագրեր կենդանացնելու արտահայտչակերպերը՝ Ալեքսանդրա (Ֆ.Դոստոևսկի, «Ապուշը»), Բիանկա (Վ. Շեքսպիր, «Օթելլո»),Մարտիրիո (Ֆ.Գ. Լորկա, «Բեռնարդա Ալբայի տունը»), Քեթևան (Գ. Սունդուկյան, «Խաթաբալա»), Սուսան (Ժ.Հարությունյան, «Հունիս էր, արև»)… Զուգահեռվում են անհամեմատ մեծակտավ կերպավորումները հեռուստաթատրոնում և Լենինականի Ասքանազ Մռավյանի անվան պետական դրամատիկական թատրոնում՝ հարստացնելով արտիստական դերացանկը մնայուն արժեքներով. Լյուսի (Ժ.Պ.Սարտր, «Անշիրիմ մեռյալներ»), Մարգարիտ (Ալ. Շիրվանզադե, «Պատվի համար»)…